Source: http://public.mkab.hu/dev/dontesek.nsf/0/3E50B22E4D88F905C1258482005B7C68?OpenDocument
Timestamp: 2020-05-30 02:19:30
Document Index: 21814232

Matched Legal Cases: ['Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

IV/01348/2019
. IV/01348/2019
Az indítványozó - az Abtv. 27. § és 28. § (1) bekezdése alapján - a Szegedi Ítélőtábla Bpkf.III.276/2019/10. számú ítélete és a Kúria az összbüntetési eljárás során alkalmazandó büntető anyagi jogi szabályokról szóló 2/2019. számú BJE határozatának megsemmisítését kérte.
Az indítványozó összbüntetési indítványát a bíróság elutasította. A másodfokú bíróság az elsőfokú ítélete helybenhagyta.
Az indítványozó szerint sérült a jogbiztonság elve, mivel a támadott jogegységi határozat - mely valamennyi bíróság számára kötelezően értelmezi az összbüntetési eljárások során alkalmazandó anyagi jog meghatározásával kapcsolatosan a büntetőjog tartalmát - az összbüntetésbe foglalás megnyílásának időpontját jelöli meg olyan időpontként, mely kijelöli az összbüntetési eljérés során alkalmazandó anyagi jog tartalmát. Az indítványozó szerint a jogerős bírósági döntés és annak indokolását jelentő jogegységi határozat visszamenőleges hatályúnak minősül, a visszamenőleges hatály ebben az esetben egyértelműen ad malem partem jellegű, a támadott döntés és a jogegységi határozat nem áll összhangban a jogállamiság és jogbiztonság elvével..
Szegedi Ítélőtábla Bpkf.III.276/2019/10. számú ítélete
IV_1348_3_2019_indkieg_anonimizált.pdf IV_1348_0_2019_inditvany_anonimizált.pdf
A határozat száma: 3117/2020. (V. 8.) AB végzés
3117_2020 AB végzés.pdf
Az Alkotmánybíróság a Szegedi Ítélőtábla Bpkf.III.276/2019/10. számú ítélete alaptörvény-ellenességének megállapítására és megsemmisítésére irányuló alkotmányjogi panasz tárgyában indult eljárást megszünteti.
[1]	1. Az indítványozó jogi képviselője (dr. Bartkó Róbert ügyvéd) útján az Alkotmánybíróságról szóló 2011. évi CLI. törvény (a továbbiakban: Abtv.) 27. §-a és 28. § (1) bekezdése alapján alkotmányjogi panasszal fordult az Alkotmánybírósághoz. Indítványában kérte a Szegedi Ítélőtábla Bpkf.III.276/2019/10. számú, az indítványozó összbüntetési indítványa alapján hozott ítélete és a 2/2019. Büntető jogegységi határozat (a továbbiakban: BJE) alaptörvény-ellenességének a megállapítását és megsemmisítését. Úgy vélte az indítványozó, hogy mind a Szegedi Ítélőtábla alkotmányjogi panasszal támadott döntése, mind pedig az annak alapját képező BJE tartalmát tekintve visszamenőleges hatályúnak minősül, és ezért sérti az Alaptörvény B) cikk (1) bekezdése szerinti jogbiztonság követelményét.
[2]	2. Az Alkotmánybíróság eljárása során az indítványozó – jogi képviselője útján benyújtott és – az Alkotmánybírósághoz 2020. április 1. napján érkezett beadványában bejelentette, hogy az alkotmányjogi panaszindítványt visszavonja.
[3]	Az Abtv. 59. §-a alapján az Alkotmánybíróság – az ügyrendjében meghatározottak szerint – kivételesen a nyilvánvalóan okafogyottá váló ügyek esetén az előtte folyamatban lévő eljárást megszüntetheti. Az Ügyrend 67. § (2) bekezdés c) pontja szerint okafogyottá válik az indítvány különösen, ha az indítványozó indítványát visszavonta.
[4]	3. Az Alkotmánybíróság ezért az indítvány visszavonására tekintettel a rendelkező részben foglaltak szerint az alkotmányjogi panaszeljárást megszüntette.
. Constitutional complaint against the judgement No. Bpkf.III.276/2019/10 of the Szeged Regional Court of Appeal and the Decision BJE on the uniformity of criminal law No. 2/2019 of the Curia about the provisions of substantive criminal law applicable in the procedure of the merger of sentences (merger of sentences)
. 3117/2020. (V. 8.)